
JELGAVAS VALSTSPILSĒTAS VIEDKARTES PIETEIKŠANAS, 
IZSNIEGŠANAS UN LIETOŠANAS NOTEIKUMU IZDOŠANA


Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Jelgavas iedzīvotāju interesēs un saskaņā ar Pašvaldību likuma  5.pantu, Atvieglojumu vienotās informācijas sistēmas likuma nosacījumiem un Ministru kabineta 2021. gada 21. decembra noteikumu Nr.871 “Atvieglojumu vienotās informācijas sistēmas noteikumi” 5., 10. punktu, Fizisko personu elektroniskās identifikācijas likumu, lai nodrošinātu Atvieglojumu vienotās informācijas sistēmas likumā noteikto prasību izpildi, atvieglojuma saņēmēja vai atvieglojuma saņēmējam izsniegtā identifikācijas līdzekļa elektronisko identifikāciju un drošu, ērtu un efektīvu atvieglojuma datu uzskaiti un pārvaldību,

JELGAVAS VALSTSPILSĒTAS PAŠVALDĪBAS DOME NOLEMJ:
1. Izdot Jelgavas valstspilsētas viedkartes pieteikšanas, izsniegšanas un lietošanas noteikumus (pielikumā).
2. Pašvaldības iestādēm “Jelgavas izglītības pārvalde”, “Jelgavas sociālo lietu pārvalde”, “Zemgales reģiona kompetenču attīstības centrs” un “Jelgavas digitālais centrs” atbilstoši kompetencei organizēt visas nepieciešamās darbības lēmuma izpildei.

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

